Илнар Мисбахов

Илнар Вәкил улы Мисбахов (1983 елның 22 ноябре, Брежнев, Татарстан АССР, ССРБ) — Россия хоккейчысы. Россия, Беларуссия һәм Казакъстанның төп хоккей лигасы клублары өчен чыгыш ясаган.

 Биография 
Илнар Вәкил улы Мисбахов 1983 елның 22 ноябрендә Татарстан АССРның Брежнев (хәзер — Яр Чаллы) шәһәрендә туа. 9 сыйныфка кадәр Яр Чаллыда, 10 сыйныфтан — Түбән Камада махсуслаштырылган спорт классында укый.

Түбән Каманың «Нефтехимик» хоккей мәктәбендә тәрбияләнүче, аның икенче составында 1999 елда Беренче Россия лигасында чыгыш ясый башлый һәм 2003 елга кадәр анда уйный. 2002/2003 еллар сезонында Лениногорсктан «Нефтяник» Югары лига клубы составына һәм Суперлигада уйнаган «Нефтехимик»ның төп составына җәлеп ителә.

2003/2004 сезонында «Брест» клубы составында Беларуссия чемпионатында катнаша. Шул ук сезонда Россия югары лигасына әйләнеп кайта. Пензаның «Дизель» (2003/2006), «Курган Зауралье» (2005/2006), Кирово-Чепецкның «Олимпия» (2006/2007), Лениногорскның «Нефтянигы» (2007/2008), Орскиның «Көньяк Урал» (2008/2014) клубларын тәкъдим итә.

Югары хоккей лигасы оештырылганнан соң (аңа нигез салучыларның берсе — Орски шәһәрендәге клуб) һәм 2016 елга кадәр Волжскның «Ариада» (2013/2014 һәм 2015/2016) һәм Пермьның «Молот-Прикамье» (2014/2015) әлеге лига клубларын тәкъдим итә.

2016 елдан башлап «Алматы» клубы составында Казакъстан чемпионатында карьерасын дәвам итә. 2017 елның 6 декабрендә Петропавловсктан «Кулагер»га күчә.

2019 елда «ЦСК ВВС» Самар клубының тренерлар штабына керә

 Гаилә 
Өйләнгән, хатыны Татьяна белән кыз үстерәләр.

Илнарның сеңлесе Гөлнара бар (4 яшькә кечерәк).

 Искәрмәләр 

 Сылтамалар 


Төркем:Русия хоккейчылары
Төркем:Яр Чаллыда туганнар
Төркем:Әлифба буенча шәхесләр
Төркем:Википедия:Замандашлар биографиясе
Төркем:1983 елда туганнар
Төркем:22 ноябрь көнне туганнар